T-64
<s>T-64 je prvi "moderni" tenk.</s><s>Prvi sovjetski tenk s tri člana posade, što je posljedica ugradnje automatskog punjača za top.</s><s>Prvi prototip završen je 1960. godine, dok je serijska proizvodnja pokrenuta tijekom 1964. godine.</s><s>Kasnije u modelu T-64A 1968 dodat je i 125 mm top s glatkom cijevi, koji je kasnije postao standard za sve ruske tenkove.</s><s>Na njegovoj osnovi razvijen je T-80.</s><s>Ovaj tenk je bio bolji od svega što je NATO imao od 1976. godine do uvođenja M1A1 (1985) i Leoparda 2A4 (1986).</s>

<s>Modifikacije</s>

<s>T-64 originalna verzija sa topom D-68 kalibra 115 mm.</s><s>Pravljen 1964-1968.</s><s>Oko 600 komada napravljeno.</s><s>T-64R tenkovi T-64 dovedeni na nivo T-64A 1977-1981. ali sa starim topovima kalibra 115 mm.</s><s>T-64A pravljen od 1969 do osamdesetih.</s><s>Top 2A26 kalibra 125 mm i mnoga druga poboljšannja.</s><s>Tokom službe često poboljšavan.</s><s>T-64AK komandna verzija T-64A sa dodatnim radio uređajima
 T-64AV verzija sa 179 modula ERO Kontakt-1
 T-64AM vertija sa motorom 6TD-1 snage 1000 KS
T-64B pravljen od 1976. godine.</s><s>Modernizacija u oklopu, mobilnosti,  SUV-u i vatrenoj moći uopšte.</s><s>Novi top, SUV tipa 1A33 i keramički inserti su učinjeli ovaj tenk najboljim tenkom na svijetu do 1978 i uvođenja T-80B (koji je između ostalog imao isti SUV i top, ali bolji oklop) i dali Sovjetskom savezu prednost nad zapadom.</s><s>Imao je sistem 9K112 Kobra koji mu je povećao domet paljbe na 4000 m.Obično je nošeno 6 takvih raketa.</s><s>Dodano je i daljinsko upravljanje mitraljeza NSV.</s><s>T-64B1 modifikacija bez sistema 9K112.</s><s>Zbog viskoke cijene ovog sistema (kao jedno civilno auto, odnosno 22% cijene cijelog tenka) odnos tenkova T-64B1 i T-64B je bio 2:1
T-64BV i T-64BV-1 modifikacije T-64B i T-64B1 sa ERO Kontakt-1, topom 2A46M1 i SUV-om 1A33-1.</s><s>Cijena T-64BV-1 je oko 250,000 USD.</s><s>T-64BM T-64B sa motorom 6TD-1
T-64BM2 modernizacija sa motorom 57DFM 850 KS novi SUV tipa 1A43U, autopunjač tipa 6ETs43 i sistem 9K119 Refleks
T-64U modernizacija sa SUV-om 1A45 (sa T-80U).</s><s>Dodata mogućnost da komandir vrši paljbu glavnog topa, Kontakt-5 ERO
T-64BM Bulat Dok su T-64BM2 i T-64U bili prototipovi, Bulat je modernizacija obavljena u znatnim brojevima (oko 100).</s><s>Kombinuje njihove elemente: ima SUV 1A45, autopunjač 6ETs43, termoviziju tipa "Buran" i ERO "nož", kompleks Refleks, odnosno Kombat (ukrajinski ekvivalent), novi sistem okretanja kupole.</s><s>Cijena modernizacije je oko 860,000 USD.</s>

<s>T-64BM1M verzija "Bulata" bez mogućnosti ispaljivanja raketa i sa drugačijim rasporedom modula "Nož".</s><s>50 tenkova ovog tipa je trebalo biti isporučeno DR Kongo, međutim zbog rata na istoku Ukrajine ovi tenkovi su korišćeni od strane ukrajinske vojske u tzv. "ATO" 
T-64E Modernizacija predstavljena 2011. godine.</s><s>Modernizovani SUV, sistem stabilizacije, novi motor 5TDFE snage 850 KS.</s><s>Moduli sa automatskim topom GŠ-23L (200+600 granata) i mitaljezom (koji pomjeren sa prvobitne koaksijalne pozicije) na vrhu kupole, daljinsko upravljani i sa novim panoramskim uređajem za komandira.</s><s>Koristi oklop "Nož-2" tj. "Duplet" koji mu daje oklop RHAe 750 mm u frontalnoj projekciji.</s><s>Cijena tenka je bila 1.12 milliona USD.</s>

<s>Vozila nastala na osnovi tenka T-64 
T-55-64 Hibrid sa kupolom tenka T-55 i šasijom T-64.</s><s>Pokriven je sa ERO i ima borbeni komplet od 50 granata kalibra 100 mm.</s><s>BMP-64 Konverzija tenka u teško borbeno vozilo pješadije sa modulima Kontakt-1 i kupolom sa topom 30 mm i mitraljezom 7,62 mm na daljinsko upravljanje umjesto kupole sa topom 125 mm.</s><s>Može da preveze 7 ljudi.</s><s>BMPT-64 Konverzija tenka u teško borbeno vozilo pješadije sa modulima Nož ili Duplet i kupolom sa topom 30 mm, mitraljezom 7,62 mm i četiri rakete tipa "Barijera" (laserkog vođenja, dometa 5 km i probojnosti 800 mm iza ERO) na daljinsko upravljanje umjesto kupole sa topom 125 mm.</s><s>Može da preveze 8 ljudi.</s><s>BTR-64-K Konverzija tenka u teški transporter pješadije sa mitraljezom 12,7 mm na daljinsko upravljanje umjesto kupole sa topom 125 mm.</s><s>Može da preveze 8 ljudi.</s>

<s>Služba 
Sovjetski tenkovi su se uvijek odlikovali jednostavnošću dizajna i akcenat je bio na mogućnosti proizvodnje što većeg broja ("Kvantitet ima sopstveni kvalitet").</s><s>T-64 je bio izuzetak.</s><s>Izazvao je revoluciju u svjetskoj proizvodnji tenkova.</s><s>Zbog komplikovanog i potpuno novog dizajna, u službi su nastali ogromni problemi koji su bili najviše povezani za nepouzdani motor i transmisiju.</s><s>Motor je bio toliko drugačiji od svega što su tenkisti imali da je u kasarnama dugo vremena postojao tim iz KMBD-a.</s><s>Međutim, uprkos tvrdnjama na zapadu, ovi problemi su riješeni u modelu T-64A.</s><s>Motor i dalje nij bio najpouzdaniji ali je bio uveliko poboljšan.</s><s>Međutim novi top 2A46 je imao kratak životni vijek od samo 100 ispaljenih granata.</s><s>Taj problem je riješen sa novijim modelima topa koji su zamjenjivali stare tokom mnogobrojnih remontova.</s><s>U modelu T-64B su svi problemi riješeni.</s><s>O tome svjedoči marš u kojem su od 400 tenkova (svi T-64) samo oko 20 tenkova zaostalo (stigli su ostale tenkove kada su se oni spremali da pređu rijek).</s><s>T-64 je bio elitni tenk.</s><s>Proizveden je u brojevima malim za sovjetsku proizvodnju (oko 12000) za razliku od T-55 (80000-100000) i T-72 (25000) zbog svoje komplikovanosti i cijene.</s><s>T-72 je proizveden ne da ga zamjeni, već da ga komplementira u Varšavskom paktu.</s><s>U Sovjetskoj Grupi Vojski u Istočnoj Njemačkoj T-64 je bio glavni tenk i bio je predviđen da se prvi obračuna sa NATO tenkovima.</s><s>Budući da je T-80 bio proizveden u manjim brojevima (nešto više od 4400) i tome da T-72 nije imao SUV (osim T-72B, a i to je stvar debate) možemo smatrati T-64 glavnim tenkom SSSR-a u mogućem konfliktu sa NATO snagama.</s>

<s>Vatrena moć</s>

<s>Osnova vatrene moći T-64 je top 115 mm s automatskim punjačem.</s><s>Kasnije se dodao top 2A26 kalibra 125 mm koji je imao kratak životni rok od samo 100 ispaljenih granata nakon čega se cijev morala promijeniti.</s><s>Tokom remonta početkom sedamdesetih godina on je zamijenjen topom 2A46.</s><s>Uz obično streljivo varijanta T-64B je opremljena i sa sistemom 9K112-1 koji se koristi vođenu protuoklopnu raketom 9M112M Kobra s kojom može uništavati ciljeve na udaljenostima do 4000 metara.</s><s>Probojnost je 650 mm homogenog čeličnog oklopa za osnovni model, a probojnost je porsla na 800 milimetara u kasnijim modelima 9K128 Agona, uvođena u upotrbu 1988 godine.</s><s>Može gađati nepokretne ili pokretne mete (i niskoleteće helikoptere) ili iz stacionarnog položaja ili iz kretanja pri brzinama < 30km/h.</s>

<s>Oklopna zaštita</s>

<s>Oklop T-64A sastoji se od čeličnih ploča za tijelo i ljevani pancirni čelik za kupolu.</s><s>Na posebno osjetljiva mjesta s prednje i čeone strane tijela kupole postavljen je oklop koji se sastoji od čelika i umetaka od fibeglasa.</s>

<s>3-struki kompozitni oklop(K formula), s debljinom između 450 i 20 mm:
prednja strana: 120 mm čelik, 105 mm staklena vlakna, 40 mm čelik.
bočna strana: 80 mm čelik.
prednja strana kupole: 150 mm čelik, 150 mm staklena vlakna, 40 mm čelik</s>

<s>Oklop T-64B je promijenjen i ima keramaičke kugle u kupoli.</s><s>Oklop T-64B ima sljedeće vrijednosti:
Kupola:
Za HEAT: 550-575mm RHAe (prednji dio), 80 mm(sa strane), 420 mm (gornji prednji dio)
Za APFSDS 420-450mm RHAe (prednji dio), 80 mm (sa strane)
Šasija:
Za HEAT: 550mm RHAe (gornji prednji dio), 260 mm (donji prednji dio)
Za APFSDS 415mm RHAe (gornji prednji dio), 230 mm (donji prednji dio)</s>

<s>Tenkovi T-64A i T-64B dobijaju oznake T-64AV i T-64BV ukoliko dođe do opremanja eksplozivnim reaktivnim oklopom prve generacije Kontakt-1 (1985. godine) koji u ovom slučaju dodaje 420 mm RHAe protiv kumulativnih tj. HEAT bojnih glava.</s><s>Osamdestetih godina prošlog vijeka su novi tenkovi T-64A unificirani sa tenkovima T-64B u oklopnoj zaštiti.</s>

<s>Pokretljivost</s>

<s>T-64 pokreće dizelov dvotaktni, petocilindrični motor 5DTF snage 700KS i maksimalna brzina je 75 km/h. Domet mu je 400 km.
 brzina na cesti: 75 km/h.
 brzina na terenu: 35 km/h.
 omjer snaga - težina: 16.2 t.
 doseg: 400 km, 500 km s vanjskim spremnicima.
 pritisak na tlo:  88 kPa.
 dubina 1.8 m u vodi, s disalicom 5 m.
 najveći uspon 30°.</s>

<s>Ovaj motor predstavlja najslabiji element u dizajnu T-64.</s><s>Iako je inkorporirao kompleksni dizajn i imao male dimenzjije a veliku snagu, bio je jako nepouzdan.</s><s>Tokom službe se više puta modernizovao i iz prvobitnog dizel motora postao multi-fuel motor.</s><s>Postojali su znatni problemi sa transmisijom (takođe potpuno novi dizajn) u prvobitnim verzijama, ali su ovi problemi riješeni u modelu T-64A.</s><s>Kasnih osamdesetih, kada je pokrenuta proizvodnja tenka 
T-80UD koji je bio opremljen motorom 6TD-1 sa 1000 KS, dio T-64 se opremio sa njima, te su nastali tenkovi T-64AM, T-64AKM i T-64BM.</s>

<s>Korisnici 
 - 4000 su prethodno bili u rezervi a 350 u službi ruskih marinaca.</s><s>Većina je uništena a jedan broj je dostavljen pobunjenicima u ratu na istoku Ukrajine
 - Ukrajina raspolaže sa 2281 tenkova modela T-64A, T-64AV, T-64AM, T-64B, T-64B1, T-64BV, T-64BV1 i njihovim komandujućim verzijama, a od toga su oko 100 tipa T-64BM Bulat.</s><s>Više desetina tenkova je uništeno u ratu na istoku. 
 - 100 
 - 20</s>

<s>Vanjske poveznice</s>

<s>Kampfpanzer T-64
 T-64  i Bulat  na KMDB (Stranica proizvođača)</s>

<s>Glavni borbeni tenkovi
Nauka i tehnologija u SSSR-u</s>

